Arie Frederik Lasut

Arie Frederik Lasut (6 Juli 1918 – 7 Mèi 1949) iyâ arèya sala sèttong pahlawan Nasional Inḍonèsia bân ahli pertambangan bân geologis. Salèrana noro' ḍâlem perrang kamardhika'an Inḍonèsia bân pengembangan sumber daya pertambangan bâb geologis è awal-awalla naghârâ Republik Inḍonèsia. Lasut èlahèrraghi è dhisa Kapataran, sè satèya bâḍâ è kabhupatèn Minahasa, provinsi Sulawesi Ḍâjâ. Salèrana iyâ arèya potra sarèyang ḍâri bâllung tarètan sè kabbhi aropa'aghi ana'na Darius Lasut bân Ingkan Supit. Alè'na sè anyama Willy Lasut perna ajabat mènangka Gubernur Sulawesi Dâjâ.

 Perjuangan kemerdekaan 
Ḍâ' bulân Sèptèmber 1945, Prèsidèn aberri' instruksi ka'angghuy ngala' instansi-instansi pamarènta'anna Jeppang è Inḍonèsia. Lasut noro' ḍâlem pengambil alihan jawatan geologis ḍâri Jeppang sè jhâjâ èlakonè secara damai. Jawatan rowa pas ènyamaè Jawatan Pertambangan bân Geologi. Kantor jawatan terpaksa kodhu èyallè pan-bârâmpan kalè ka'angghuy ajâgâ ḍâri agresi Bâlândhâ saellana proklamasi kamardhika'an Inḍonèsia. Kantor jawatan sempat ngallè ka Tasikmalaya, Magelang, ban Yogyakarta ḍâri sè awalla è Bandung. Sakola'an palatèyan geologis jhughân èbukka' selama kepemimpinanna Lasut mènangka kapala jawatan bâkto rowa.

Salaèn usahana è jawatan, Lasut noro' aktif ḍâlem organisasi Kebaktian Rakyat Inḍonèsia Sulawesi (KRIS) sè anḍi' tojjhuwân ka'angghuy abhillâi kamardhika'anna Inḍonèsia. Salèrana jhughân dhâddhi angghuta Komite Nasional Inḍonèsia Pusat, awal mola dewan perwakilan è Inḍonèsia.

Lasut terros ètabâng moso Bâlândhâ polana pangataowanna tentang pertambangan bân geologi è Inḍonèsia, tapè salèrana ta' perna enḍâ' akerja sama bân Bâlândhâ. È bâkto lagghu tangghâl 7 Mèi 1949, Lasut èkala' moso Bâlândha ḍâri bengkona bân èghibâ ka Pakem, sekitar 7 kilomèter è ḍâjâna Yogyakarta. È ḍissa' salèrana èpatè'è kalabân ètèmba'. Pan-bârâmpan bulân pas mayyiddhâ èyallè ka makam Sasanalaya Jl. Ireda è Yogyakarta è èrèngnga makam binèna sè ella adhullui jârèya adhingghâl omor è bulân Ḍèsèmber 1947. Upacara ka'angghuy almarhum èrabuwi moso Mr. Assaat, pejabat prèsiden bâkto rowa.

Arie Frederik Lasut  ngaollè pengharhaan Pahlawan Pembela Kamardhika'an moso pamarènta Inḍonèsia è tangghâl 20 Mèi 1969.

 Kehidupan keluarga 
Lasut akabin sareng Nieke Maramis ḍâ' tangghâl 31 Ḍèsèmber 1941. Pas anḍi' ana' bâninè', sè ènyamaè Winny Lasut.

 Sumber 

 Safwan, M. (1976). Arie Fredrik Lasut: Pahlawan Nasional. Proyek Biografi Pahlawan Nasional, Departemen Pendidikan dan Kebudayaan.
 Mirnawati (2012). Kumpulan Pahlawan Indonesia Terlengkap. Cerdas Interaktif.
 Pahlawan Indonesia. Niaga Swadaya. 2008.
 Jejak-Jejak Pahlawan: Perekat Kesatuan Bangsa Indonesia. Grasindo. 2007.
 Wajah dan Sejarah Perjuangan Pahlawan Nasional (Volume 5). Departemen Sosial R.I., Direktorat Urusan Kepahlawanan dan Perintis Kemerdekaan. 1994.
 Harta Bumi Indonesia: Biografi J.A. Katili. Grasindo. 1994.
 Keputusan Presiden Republik Indonesia No. 12/TK/1969.
 Tumembouw, Charles (6 August 2002). "Mengenang Arie Frederick Lasut". Sinar Harapan. Diarsipkan dari asli tanggal 2007-09-27. Diakses tanggal 4 August 2007.